Boek: Antjie Krog se ‘Mixtape van die liefde’Saamgestel deur Antjie Krog Hierdie bundel gedigte verken die verskillende dimensies van die liefde: Verliefdheid (“ŉ rimpelvel hardloop”), Wat is die liefde? (“my hart het in jou verdwaal”), Liefde in gesinsverband (“wie is die stil kind?”), Liefde en pyn (“ek volg net my hartseer), Liefde en woede (“ek haat en ek het lief”) en Liefde wat verder reik (“o’s celebrate”). Die hele spraakgemeenskap van Afrikaans word in hierdie bundel verteenwoordig: Van ouer digters soos Totius, Boerneef, Elisabeth Eybers, DJ Opperman en NP Van Wyk Louw tot opwindende nuwe stemme soos Ashwin Arendse, Bibi Slippers, Nathan Trantraal, Pieter Odendaal, Lynthia Julius en Ryan Pedro. Ronelda S Kamfer lewer die grootste bydrae met ses gedigte. Mixtape van die liefde is saamgestel deur Antjie Krog en dit het pas by Lapa Uitgewers verskyn. Prys: R180,00* *Prys onderworpe aan verandering Koop die boeke by Graffiti Boeke